
РЕПУБЛИКА БЪЛГАРИЯ
Министерство на  културата


З А П О В Е Д

№  РД 09…….…./……….2021 г.

На основание чл. 13д, ал. 2, т. 2 от Закона за професионалното образование и обучение, при спазване изискванията на чл. 66, ал. 1 и 2 от Административно процесуалния кодекс и във връзка с осигуряването на обучението по учебен предмет
У Т В Ъ Р Ж Д А В А М

Учебна програма за специфична професионална подготовка по учебен предмет „Учебна практика по сценична реч”, специалност: код 2120301 „Класическо пеене” и специалност: код 2120303 „Поп и джаз пеене“ от професия: код 212030 „Музикант-вокалист”от професионално направление: код 212 „Музикални и сценични изкуства” за придобиване на трета степен на професионална квалификация, съгласно приложението.

Учебната програма влиза в сила от учебната 2021/2022 година.

София, 2021 година
I. ОБЩО ПРЕДСТАВЯНЕ НА ПРОГРАМАТА
Настоящата програма е предназначена за специалностите „Класическо пеене“ и „Поп и джаз пеене“ за училищата по изкуства. Учебната практика по сценична реч е насочена към създаване на правилна артикулация и активна звучна реч при непосредствена връзка с актьорското майсторство и пеенето. Условно би могла да се раздели на техника на говора и художествено слово. Програмата дава познания в областта на дишането, гласообразуването, артикулацията и дикцията, законите на речта по отношение на логическата и емоционалната ѝ страна, култура на говора и художествено представяне на литературен текст (басня, стихотворение, монолог). 

II. ЦЕЛИ НА ОБУЧЕНИЕТО ПО УЧЕБНИЯ ПРЕДМЕТ
Учебната практика по сценична реч има за цел овладяването и усъвършенстването на комплекс от слухово-говорни рефлекси, разкриване и овладяване на собствения глас и правилна артикулация, запознаване със специфичните въпроси, свързани с творческия процес на изпълнение и постигане на художествено представяне на дадено произведение. 

III. РАЗПРЕДЕЛЕНИЕ НА УЧЕБНОТО ВРЕМЕ

ХІ клас - 36 учебни седмици х 1 учебен час = 36 учебни часа годишно.

IV. КРАТКИ МЕТОДИЧЕСКИ ИЗИСКВАНИЯ
Учебната практика по сценична реч съчетава теоритични знания, практически упражнения и индивидуални занимания в рамките на часовете.
Усвояването на материала трябва да върви в три посоки - правоговор, техника на говора и художествено слово (прилагане в практиката на придобитите знания и умения). В основата на обучението се използва метода на психофизическите задачи - използване   на етюди и различни съчетания на гласни и съгласни за овладяване на упражненията по техника на говора. Препоръчително е да се упражнява работа върху непознат текст, както и работа по текст в група и с разменени роли.
Ученикът трябва да се научи сам да анализира литературното произведение, което ще интерпретира. Тъй като практиката по Сценична реч е за класовете по класическо пеене, трябва да се обърне внимание и на специфичната подготовка във връзка със специалния предмет. Добрата дикция е в основата на правилното пеене и доброто поднасяне на художествения материал. Препоръчва се работа по текста на песните и ариите с цел осмисляне на смисловите акценти, доброто звукоизвличане и ясно изграждане на говора преди самото пеене.

V. УЧЕБНО СЪДЪРЖАНИЕ И РАЗПРЕДЕЛЕНИЕ НА МАТЕРИАЛА
Учебното съдържание е структурирано по раздели и теми. За всеки раздел в програмата са записани препоръчителен брой учебни часове и теми. Учителят конкретизира броя на учебните часове за всяка тема в съответствие с посочените за раздела, в годишното разпределение. За постигане целите на обучението, учителят разпределя учебните часове за нови знания, упражнения и контрол.

	№ по
ред
	
Наименование на разделите и темите
	Брой часове

	
	Раздел I. Правоговор
	8

	1.
	Звукови закони в съвременния литературен език.
	

	2.
	Правила при някои граматични форми.
	

	3.
	Ударение в българския език.
	

	
	Раздел II. Техника на говора
	10

	1.
	Упражнения за дихателна сръчност, свързани с практиките за диафрагмено-ребрено дишане, придобити по специален предмет.
	

	2.
	Дикция. Образуване на звуковете. Гимнастика на артикулационните органи. Смесени изговорни комбинации. 
	

	3.
	Упражнения със съгласни и гласни. Скоропоговорки.
	

	4.
	Упражнения за бързина и развиване на обема и силата на гласа.
	

	
	Раздел III. Художествено слово
	18

	1.
	Предварителна подготовка на изпълнителя
	4

	1.1.
	Работа над текст - говорни тактове, логически паузи, логическо ударение
	

	1.1.
	Емоционална изразителност на речта. Мелодия на изречението. Емоционални паузи. Ритъм и темп на говора. Сила и тембър на гласа.
	

	2.
	Анализ и разработка на художествено изпълнение
	4

	2.1.
	Автор,  епоха, език, сюжет 
	

	2.2.
	Композиция,  характеристика на героя
	

	3.
	Работа над изпълнението. Изпълнение.
	10

	3.1.
	Действен анализ. Отношение. Словесно действие, подтекст.
	

	3.2.
	Перспектива на изпълнението. Мимика, жест.
	

	3.3.
	Действително изпълнение - общуване, мимика, жест.
	

	
	                                                                                                               Общо:
	36 



VI. ОЧАКВАНИ  РЕЗУЛТАТИ
В края на обучението учениците трябва да притежават:
- добра артикулация и добре поставен глас; 
- знания за звуковите закони  и правила в съвременния български литературен език;
- умения за самостоятелна работа върху текст - анализ, запаметяване и художествено представяне на басня, стихотворение и монолог.



VII. ПРИМЕРЕН МАТЕРИАЛ И ЛИТЕРАТУРА

„Художествено слово“ – I-ва част, изд. НИ, 1975, София  
„Художествено слово” – II-ра част, изд. НИ, 1982, София  
„Български едноактни пиеси” сб., изд. НИ, 1960, София  
„Български народни гатанки, пословици, поговорки и скоропоговорки”
Сборници басни от Крилов, Лафонтен, Езоп, Банчо Банов и др.
Станиславский К. - „Работа актера над собой”, Берлин, 1952 
Саев Л.- „Техника на говора”, изд. НИ, 1976 г., София
Георгиева М. - „Българска сценична реч”, изд. НИ, 1968, София
Сотирова Е. - „Сценическата реч в актьорското майсторство”, изд. НИ, 1975, София

